32 August Brinkmann. 
danne omraader med en kunstig og ensidig forstørret bestand av 
nyttevildt, hæget og vernet om paa alle maater, nærmest som 
noget i retning av en parodi paa begrepet vild:. Dyrelivet i fjeld 
og dal blir først den store naturherlighet, naar det frit i kamp 
med naturforhold og medskabninger faar lov til at utvikle sig — 
selv om man, det skal indrømmes, utvilsomt kan faa meget mere 
nyttevildt paa en kvadratmil ved at omdanne den til en dyrepark. 
Vi faar i denne retning nok her i Norge gjøre en dyd av nød- 
vendigheten og la naturen ha sit frie spil i haap om bedre tider 
for rypebestanden i kommende aar. Men dette bør da ogsaa 
gjøres helt ut! 
Naar man ikke, gjennem nedskytning av syke dyr, ved destruk- 
tion av dødt smittefarlig vildt, ved avbrænding av inficerte ter- 
rænger o.s.v. selv kan forsøke at agere sundhetspoliti for vildt- 
bestanden, saa maa man overlate det til dem, for hvem det er den 
naturlige funktion — til rovdyr og rovfugl, og man har efter min 
formening gjort en endog meget væsentlig feil ved med gift og 
fælle, bøsse og skudpræmie at føre en sand utryddelseskrig mot 
disse dyr — uten samtidig at ha noget at sætte ind i stedet til 
utførelse av deres naturlige funktion. Man har svækket en vigtig 
faktor i dyresamfundets likevegtsforhold og maaske netop derigjen- 
nem bidradd til at svække vildtbestandens sundhetstilstand som 
helhet. 
Jeg skal i et par ord forklare, hvad jeg mener hermed. 
Vi vet fra mange iagttagelser i naturen at forholdet mellem 
en dyreart og dens fiender (rovdyr, snyltere) befinder sig i en 
' bestandig ustadig likevegt. En økning av dyrearten følges av en 
økning av de organismer, som lever av og i den; den gaar da til- 
tilbake i antal, og som en følge herav avtar ogsaa kontraparten, 
hvad der atter gir den chance for økning — det er livets evige spil. 
I den frie natur er det altid farlig at forrykke dette forhold, 
hvad følgerne kan bli kan ingen overskue’). 
1) Vildtparker eller pleiede terrænger som de engelske med deres en- 
sidige befolkning av talrikt, halvdomesticeret nyttevildt, kan naturligvis ikke 
sees under denne synsvinkel, der har man allerede forrykket de naturlige 
forhold saa sterkt, at der ikke er nogen vei tilbake, og man maa der gjen- 
nem vildtpleien søke at regulere bestanden. 
‘ 
=) ee 
